Screenshot: HRT/Facebook



HRT-OVA novinarka Maja Sever, omražena u krugovima ekstremnih desničara, objavila je prijetnju koju je dobila putem Fejsa.



Naime, jučer je na HRT-u emitiran prilog Maje Sever o migrantu Princeu koji je primjer kako priče migranata ne moraju nužno završiti tužno. Nigerijac Prince Wale Soniyiki je u Hrvatsku stigao 2011. te je bio među prvim migrantima koji su dobili azil u Hrvatskoj. Svojevremeno je radio i kao ribar kod Ante Gotovine, a njih dvojica su ostali u dobrim odnosima pa je tako Gotovina neki dan bio na večeri u Princeovu restoranu u središtu Zagreba.



"Doće dan kada ćemo te smaknuti"



Zbog tog priloga Maja Sever je dobila ozbiljnu prijetnju na Facebooku, koju joj je uputila osoba koja se predstavlja kao Robert Lagin i navodno živi u Belgiji.



Prijetnju prenosimo u cijelosti, sa svim pravopisnim i ostalim pogreškama.



"Jebem ti mater kurvo jugo-masonska.Ako želiš živjeti s crncima idi u Englesku, Francusku ili SAD a nemoj promicati masonsku multikulti politiku u Hrvatskoj.Na tisuće Hrvata napušta zemlju a ti kurvetino jedna pravi reportažu o azilantu koji otvara restoran u Hrvatskoj.Doće dan kada ćemo te smaknuti smeće jedno!", stoji u prijetnji.





Sever: Sve prijetnje prijavljujem policiji

Tekst se nastavlja ispod oglasa

"Mogu samo reći da je posao javne televizije i svakog novinara da radi ovakve priče i da ću ih raditi i dalje. Sve prijetnje prijavljujem policiji i surađujem s njom", rekla je za Index Maja Sever komentirajući prijetnju koju je dobila na Facebooku.